ddrg/super_eurlex huggingface dataset:
Virallinen lehti nro C 065 , 04/03/1996 s. 0171



B4-0162, 0171 ja 0184/96 Päätöslauselma Kreikan tulvista Euroopan parlamentti, joka A. ottaa huomioon ankarat tulvat, jotka 27. ja 28. tammikuuta 1996 sekä helmikuun alussa aiheuttivat tuhoa Attikan alueella Kreikassa, Thriassion tasangolla sekä Kreetalla, Rhodoksella ja Karpatholla, B. katsoo, että tulvien seurauksena kaksi ihmistä hukkui, useat ihmiset kärsivät vammoja ja joutuivat onnettomuksiin sekä lukuisia henkilöitä jouduttiin evakuoimaan, C. katsoo, että tulvat aiheuttivat mittaamatonta vahinkoa rakennuksille, autoille, yrityksille, maatilojen sadoille, kulttuurimonumenteille ja koko alueen infrastruktuurille (tiet, sähkö, viemärit, juomavesivarat jne.), D. katsoo, että Attikan tulvat peittivät kokonaan alleen Thriassion tasangon kaltaisia alueita, jolla sijaitsee lukuisia kulttuurimonumentteja ja arkeologisia nähtävyyksiä; Euroopan parlamentti, joka 1. Ilmaisee syvän myötätuntonsa uhrien omaisille ja tulvasta kärsineille ihmisille; 2. Kehottaa komissiota antamaan erityistä rahoitusapu vahinkojen korjaamiseen; 3. Kehottaa puhemiestään välittämään tämän päätöslauselman komissiolle ja neuvostolle sekä Kreikan hallitukselle.
Virallinen lehti nro C 287 , 30/10/1995 s. 0208



B4-1267/95 Päätöslauselma Algerian tulvista Euroopan parlamentti, joka A. ottaa huomioon, että Algeriassa 8. ja 9. lokakuuta 1995 ilmenneet tulvat ja niitä seuranneet vakavat onnettomuudet ovat vaatineet viisikymmentä uhria ja aiheuttaneet huomattavaa taloudellista vahinkoa, B. ottaa huomioon, että Euroopan unioni, ja etenkin Euroopan parlamentti, haluaa osoittaa solidaarisuutta algerialaisia kohtaan, C. katsoo, että on tärkeää tukea algerialaisia heidän ponnisteluissaan talouskehityksen aikaansaamiseksi, Euroopan parlamentti, joka 1. Osoittaa solidaarisuutta algerialaisia kohtaan ja ilmaisee myötätuntonsa uhrien perheitä ja muita asianomaisia kohtaan; 2. Pyytää, että asianomaisille annetaan humanitaarista hätäapua; 3. Pyytää erityisapua, jolla vähennetään katastrofin suorien ja epäsuorien vahinkojen ja ennakkoluulojen vaikutuksia; 4. Kehottaa puhemiestään välittämään tämän päätöslauselman neuvostolle, komissiolle ja Algerian tasavallan hallitukselle.
Virallinen lehti nro C 287 , 30/10/1995 s. 0205



B4-1233/95 Päätöslauselma Filippiinien myrskystä Euroopan parlamentti, joka A. ottaa huomioon Filippiineillä sunnuntaina 1. lokakuuta 1995 riehuneen trooppisen Cybil-myrskyn, B. ottaa huomioon, että myrsky aiheutti vähintään 28 ihmisen kuoleman ja teki tuhansia kodittomiksi, Euroopan parlamentti, joka 1. Esittää osanottonsa uhrien perheille; 2. Pyytää komissiota irrottamaan välittömästi varoja myrskystä kärsimään joutuneiden avustamiseksi ja tekemään yhteistyötä erityisesti jälleenrakennusohjelmien yhteydessä; 3. Pyytää puhemiestään välittämään tämän päätöslauselman neuvostolle, komissiolle ja Filippiinien hallitukselle.
Virallinen lehti nro C 249 , 25/09/1995 s. 0162



B4-0963, 0979, 0983, 1003, 1007 ja 1011/95 Päätöslauselma Tiibetin tilanteesta ja kuusivuotiaan Panchen Laman katoamisesta Euroopan parlamentti, joka - palauttaa mieliin aiemmat päätöslauselmansa Tiibetin miehityksestä ja Kiinan viranomaisten harjoittamasta Tiibetin väestön sorrosta, A. on vakavasti huolissaan raporteista, joissa kerrotaan Kiinan viranomaisten kaapanneen kuusivuotiaan tiibetiläispojan Gedhun Choekyi Nyiman ja hänen vanhempansa pian sen jälkeen, kun Dalai Lama oli tunnustanut pojan Tiibetin toiseksi tärkeimmän hengellisen johtajan, vuonna 1989 kuolleen Panchen Laman viimeisimmäksi reinkarnaatioksi, B. katsoo, että Tiibet on kautta historiansa onnistunut säilyttämään Kiinasta erillisen kansallisen, kulttuurisen ja uskonnollisen identiteetin, kunnes sitä Kiinan hyökättyä maahan alettiin murentaa, C. toteaa jälleen kerran, että Kiinan kansantasavallan hyökkäys Tiibetiin ja sen miehittäminen ovat laittomia; katsoo, että Tiibet oli ennen vuonna 1950 tapahtunutta Kiinan hyökkäystä tosiasiassa lukuisten valtioiden tunnustama ja että se on kansainvälisessä oikeudessa ja Yhdistyneiden kansakuntien päätöslauselmissa määriteltyjen periaatteiden mukaan miehitetty alue, D. tuomitsee Kiinan viranomaisten yritykset tuhota tiibetiläinen identiteetti, missä keinoina ovat kiinalaista syntyperää olevien mittava asuttaminen Tiibetiin, naisten pakkosterilisaatiot, abortit, poliittiset, uskonnolliset ja kulttuuriset vainot sekä Tiibetin hallinnon kiinalaistaminen, 1. Vaatii Kiinan viranomaisia takaamaan, että Gedhun Choekyi Nyima ja hänen perheensä vapautetaan välittömästi ja että heidän annetaan palata kyläänsä; 2. Vaatii Kiinan hallitusta lopettamaan harjoittamansa ihmisoikeusloukkaukset, takaamaan Tiibetin kansan ja yksilöiden perusoikeuksien kunnioituksen ja lopettamaan välittömästi viranomaisten tukemat kiinalaisväestön siirrot Tiibetiin; 3. Kehottaa komissiota ja neuvostoa ottamaan yhteyttä Kiinan viranomaisiin ja korostamaan, että Tiibetin kansan jatkuva sorto vahingoittaa Euroopan unionin ja Kiinan kansantasavallan välisiä suhteita; 4. Vaatii toisaalta Euroopan unionin toimielimiä edistämään kaikkia aloitteita, joiden tavoitteena on ratkaista Kiinan ja Tiibetin välinen ongelma poliittisen vuoropuhelun keinoin, ja toisaalta Kiinan hallitusta ja Tiibetin maanpaossa olevaa hallitusta aloittamaan tämänsuuntaiset neuvottelut ja tässä yhteydessä ilmaisee tukensa Dalai Laman ponnisteluille palauttaa rauhanomaisin keinoin Tiibetin kansan kulttuurinen ja uskonnollinen vapaus sekä poliittinen itsemääräämisoikeus; 5. Ilmaisee tukensa Tiibetin kansalle ja toivoo, että Tiibetin maanpaossa olevan parlamentin ja Euroopan parlamentin välille voitaisiin luoda kiinteät suhteet; 6. Kehottaa puhemiestään välittämään tämän päätöslauselman komissiolle, neuvostolle, Kiinan hallitukselle, hänen pyhyydelleen Dalai Lamalle ja maanpaossa olevalle Tiibetin parlamentille sekä YK:n pääsihteerille.
Virallinen lehti nro C 287 , 30/10/1995 s. 0205



B4-1240 ja 1253/95 Päätöslauselma tulvista Etelä-Ranskassa Euroopan parlamentti, joka A. ottaa huomioon 3. ja 4. lokakuuta Etelä-Ranskassa ja erityisesti Gardin departementissa koetut vakavat tulvat, B. ottaa huomioon, että ensimmäisen väliaikaisen tilannekatsauksen mukaan tulvat aiheuttivat yhden ihmisen kuoleman, yhden katoamisen ja huomattavia vahinkoja, Euroopan parlamentti, joka 1. Ilmaisee syvän osanottonsa ja solidaarisuutensa uhrien perheille ja tulvasta kärsimään joutuneille; 2. Pyytää komissiota myöntämään kiireellistä taloudellista tukea tulvasta kärsineille departementeille; 3. Kehottaa puhemiestään välittämään tämän päätöslauselman neuvostolle ja komissiolle sekä Ranskan hallitukselle.
B4-1357, 1378 ja 1392/95

Päätöslauselma ydinsukellusveneiden ja erityisesti venäläisten ydinsukellusveneiden aiheuttamista ympäristövaaroista

Euroopan parlamentti, joka

A. ottaa huomioon Venäjän ympäristöturvallisuuskomitean puheenjohtajan ja presidentti Jeltsinin neuvonantajan Aleksei Jablokovin lausunnon, jonka mukaan monet Venäjän laivaston sukellusveneet ovat «kelluvia Tsernobylejä» ja «ympäristökatastrofeja», jotka amiraali Oleg Jerofejevin mukaan «voivat upota milloin tahansa»,

B. ottaa huomioon, että useiden sukellusveneiden ydinreaktorit miltei sulivat Kuolan niemimaalla sijaitsevassa ydinsukellusvenetukikohdassa 20. syyskuuta 1995 huolimattoman ja tahallisen sähköjen katkaisemisen seurauksena,

C. katsoo, että Venäjän ydintarkastusviraston vuotta 1993 koskevassa kertomuksessa tehtiin selväksi, että «purkamista odottavista sukellusveneistä on käytännössä tullut kelluvia käytetyn polttoaineen varastoja», jotka ovat «epätyydyttävässä» kunnossa ja että «uppoaminen on todellinen mahdollisuus»,

D. katsoo, että Venäjän pohjoisesta ja Tyynenmeren laivastosta on kertynyt noin 30 000 käytettyä polttoaineyksikköä, mikä vastaa noin 140 reaktorin ytimen sisältöä, ja että säilytystilaa on enää riittävästi vain kolmea muuta reaktorin ydintä varten,

E. katsoo, että Euroopan ja maailman ympäristön turvallisuus on todellisessa vaarassa, koska 19 venäläistä ja amerikkalaista ydinreaktoria ja vahingoittuneista ydinsukellusveneistä peräisin olevaa reaktorin vaippaa sekä yksi Lenin-ydinjäänmurtajasta peräisin oleva ydinreaktori on upotettu Pohjois-Atlanttiin, pohjoiseen Tyyneenmereen ja Jäämereen,

F. muistaa amerikkalaisten, venäläis-neuvostoliittolaisten, ranskalaisten, brittiläisten ja kiinalaisten ydinsukellusveneiden välillä sekä ydinsukellusveneiden ja muiden sotilasalusten välillä vuoden 1965 jälkeen tapahtuneet vähintään 13 suoranaista törmäystä, joista kaksi on tapahtunut kylmän sodan päättymisen jälkeen, sekä sen, että seitsemän ydinreaktoria on kadonnut merillä ydinsukellusveneen upottua tavanomaisen toiminnan yhteydessä, sekä sen että 43 venäläistä ja 7 amerikkalaista ydinkärkeä on uponnut, sekä jo pelkästään amerikkalaisia sukellusveneitä kohdanneet 612 onnettomuutta,

G. ottaa huomioon, että ydinsaastumisen torjuntatoimet ovat osa TACIS-ohjelmaa Venäjällä;

Euroopan parlamentti, joka

1. Vaatii tärkeimpiä laivastovaltioita ilmoittamaan Yhdistyneille kansakunnille mereen uponneista ydinaseista ja -reaktoreista ja kehottaa komissiota ja neuvostoa tekemään selväksi, että olisi välittömästi aloitettava neuvottelut mereen uponneista ydinaseista aiheutuvan maailmanlaajuisen vaaran estämiseksi;

2. Kehottaa neuvostoa ja komissiota lisäämään EU:n apua Venäjälle ja yhteistyötä Venäjän kanssa uusien ydinkatastrofien välttämiseksi;

3. Päättää, että sen toimivaltaiset valiokunnat järjestävät kuulemistilaisuuksia, jotka koskevat tämän ydinuhan täyttä laajuutta maailman turvallisuuden ja maailman ympäristön kannalta;

4. Pyytää puhemiestään välittämään tämän päätöslauselman komissiolle ja neuvostolle sekä jäsenvaltioiden hallituksille ja parlamenteille sekä Yhdysvaltain, Venäjän ja Kiinan hallituksille sekä ICTA:lle.
Virallinen lehti nro C 249 , 25/09/1995 s. 0212



B4-0984, 0987 ja 1043/95 Päätöslauselma sisämarkkinoiden toteuttamisesta postipalvelujen osalta Euroopan parlamentti, joka - ottaa huomioon komission vihreän kirjan sisämarkkinoiden kehityksestä postipalvelujen osalta (KOM(91)0476), - ottaa huomioon aiheesta 22. tammikuuta 1993 antamansa päätöslauselman ((EYVL C 42, 15.2.1993, s. 240)), jossa se pyysi komissiota laatimaan ehdotuskokonaisuuden sisämarkkinoiden luomiseksi postipalvelujen osalta, - ottaa huomioon samasta aiheesta 25. kesäkuuta 1993 ((EYVL C 194, 19.7.1993, s. 397)) ja 29. lokakuuta 1993 ((EYVL C 315, 22.11.1993, s. 643)) laatimansa myöhemmät päätöslauselmat, - ottaa huomioon postipalvelujen osuuden sosiaalisen yhteenkuuluvuuden aikaansaamisessa, A. ottaa huomioon, että neuvosto on pyytänyt komissiota esittämään lainsäädännölliset puitteet sisämarkkinoiden toteuttamiseksi postipalvelujen osalta, B. ottaa huomioon, että neuvosto aikoo myös hyväksyä toisen päätöslauselman postipalvelujen määränpäässä perittävistä maksuista ja neuvoston puheenjohtajisto on ilmoittanut tämän alan olevan yhden ensisijaisista alueistaan, 1. Korostaa jälleen kerran postipalvelujen ehdotonta tärkeyttä EU:ssa sekä taloudelliselta että sosiaaliselta kannalta, ja toistaa kannattavansa laadukkaan julkisen palvelun puolustamista ja edistämistä, jotta käyttäjien ja henkilökunnan edut otetaan aikaisempaa paremmin huomioon; 2. Pyytää komissiota noudattamaan suositustaan ja ehdottamaan mahdollisimman pian yhtenäisiä lainsäädännöllisiä puitteita Euroopan yhteisön perustamissopimuksen 100 a artiklan perusteella neuvoston ja Euroopan parlamentin osuuden täysimääräiseksi huomioimiseksi; 3. Korostaa sitä, että komission olisi pitänyt toimittaa ehdotuksensa jo vuonna 1993 ja että tätä pitkää viivytystä on pidettävä komissiolle kuuluvan toiminnan laiminlyömisenä, mikä antaa parlamentille oikeuden pyytää komissiota muodollisesti tekemään asianmukaisen ehdotuksen Euroopan yhteisön perustamissopimuksen 138 b artiklan mukaisesti; 4. Pyytää komissiota ehdottamaan selviä oikeudellisia ja ajallisia puitteita, joissa annetaan selkeät ehdot jäsenvaltioiden täytäntöönpanoa varten; 5. Kehottaa komissiota sisällyttämään seuraavat kohdat ehdotukseensa: - yleisen palvelun määrittely; - monopoliksi jäävien alueiden määrittely; - postipalvelujen laadun ja yhdenmukaistamisen vaatimien vähimmäisstandardien määrittely; 6. Kehottaa puhemiestään välittämään tämän päätöslauselman neuvostolle, komissiolle, talous- ja sosiaalikomitealle, alueiden komitealle, jäsenvaltioiden hallituksille ja parlamenteille sekä asianomaisille ammattijärjestöille.
Virallinen lehti nro C 089 , 10/04/1995 s. 0234



B4-0383/95 Päätöslauselma eläinten ylläpitoa eläintarhoissa koskevista vähimmäisnormeista Euroopan parlamentti, joka - ottaa huomioon Euroopan yhteisön perustamissopimuksen ja erityisesti sen 130 s artiklan, - ottaa huomioon ehdotuksen neuvoston direktiiviksi KOM(91)0177, jossa määritellään vähimmäisnormit eläinten ylläpidolle eläintarhoissa ((EYVL C 249, 24.9.1991, s. 14)) ja parlamentin 25. kesäkuuta 1993 kyseisestä ehdotuksesta antaman lausunnon ((EYVL C 194, 19.7.1993, s. 398)), - ottaa huomioon parlamentin kyselytunnilla 14. helmikuuta 1995 esitettyyn kysymykseen (nro 55) annetun komission vastauksen, jossa ilmaistaan komission aikomus poistaa ehdotuksensa neuvoston direktiiviksi ja korvata se ehdotuksella neuvoston suositukseksi ((Sanatarkat istuntoselostukset)), A. katsoo, että ympäristöä käsittelevässä viidennessä toimintaohjelmassa määritellään ympäristönsuojelua ja eläinten hyvinvointia koskevat toimet ja korostetaan tarvetta edistää todellista ympäristöasiain tiedotus- ja kasvatuspolitiikkaa, B. katsoo, että neuvoston asetuksessa N:o 3636/82, joka on annettu uhanalaisten luonnonvaraisten eläin- ja kasvilajien kansainvälistä kauppaa koskevan sopimuksen täytäntöönpanosta unionissa, sellaisena kuin se on viimeksi muutettuna asetuksella N:o 197/90 ((EYVL L 29, 31.1.1990, s. 1)), edellytetään todisteita siitä, että tiettyjen lajien eläville yksilöille on taattu riittävät tilat ja hoitomahdollisuudet ennen kuin niiden tuominen unioniin sallitaan; katsoo että, se myös kieltää tiettyjen lajien esittämisen yleisölle kaupallisessa mielessä, ellei erityinen poikkeaminen tästä ole oikeutettua opetus-, tutkimus- tai kasvatussyistä, C. katsoo, että eläintarhoilla voi olla tärkeä asema lajien säilyttämisen, tieteellisen tutkimuksen ja opetuksen kannalta, D. katsoo, että sen vuoksi on tärkeää määritellä yhdenmukaiset eläinten ylläpitoa, henkilökunnan turvallisuutta ja koulutusta ja vierailevan yleisön turvallisuutta ja opetusta koskevat vähimmäisnormit, E. katsoo, että näiden vähimmäisnormien noudattamisen varmistamiseksi kaikilla eläintarhoilla olisi oltava toimilupa; katsoo, että tällainen toimilupa olisi myönnettävä ainoastaan tilojen tarkastuksen jälkeen, F. katsoo, että toimivaltaisten viranomaisten olisi valvottava, noudattavatko toimiluvan saaneet eläintarhat tämän direktiiviehdotuksen edellytyksiä, ja toteutettava tarvittaessa asianmukaisia toimia, 1. Pyytää komissiota säilyttämään direktiiviehdotuksen KOM(91)0177, jossa ehdotetaan eurooppalaista eläintarhapolitiikkaa, eikä korvaamaan sitä neuvoston suosituksella; 2. Pyytää neuvostoa hyväksymään välittömästi yhteisen kannan eläintarhassa pidettävien eläinten suojelun vähimmäisnormeista sen mukaisesti, mitä edellä mainitussa Euroopan parlamentin 25. kesäkuuta 1993 hyväksymässä lausunnossa on esitetty; 3. Kehottaa puhemiestään välittämään tämän päätöslauselman neuvostolle ja komissiolle.
Virallinen lehti nro C 056 , 06/03/1995 s. 0111



B4-0230, 0255 ja 0307/95 Päätöslauselma Sudanista Euroopan parlamentti, - muistuttaen aiemmista päätöslauselmistaan koskien ihmisoikeuksien rikkomista ja Sudanin sotatilaa, A. ottaen huomioon, että Sudanin hallitus edelleen jatkaa ihmisoikeuksien rikkomista kuten mielivaltaisia pidätyksiä, kidutusta, huonoa kohtelua, pidätettyjen oikeuksien riistoa huolimatta kansainvälisen yhteisön toistuvista vetoomuksista niiden lopettamisen puolesta, B. ottaen huomioon, että ihmisoikeuksien rikkominen jatkuu myös sota-alueilla hallituksen ja SPLA:n sotilaiden tahallisesti surmatessa siviilejä; 1. Tuomitsee Sudanin hallituksen ja kaikki SPLA:n ryhmät Etelä-Sudanin jatkuvan sisällissodan takia sekä tappamisen, joukkomurhien, kidutuksen ja muiden ihmisoikeuksia rikkovien toimenpiteiden takia, joita ne kohdistavat Etelä- Sudanin siviiliväestöön sekä pakolaisiin koko maassa; 2. Pyytää Sudanin hallitusta päästämään maahan ihmisoikeuksien valvojia, jotta nämä voivat johtaa tutkimuksia koskien kidutussyytöksiä, ilman oikeudenkäyntiä tapahtuvia teloituksia sekä tahallista ja mielivaltaista tappamista; pyytää unionia selvittämään toimenpiteitä, joiden avulla se voisi osaltaan myötävaikuttaa tähän toimintaan; 3. Vetoaa Sudanin hallitukseen ja kaikkiin SPLA:n ryhmiin, että nämä vapauttaisivat ehdoitta kaikki poliittiset vangit ja kunnioittaisivat ihmisoikeuksia; 4. Vetoaa Sudanin hallitukseen, että se poistaisi lailliset ja perustuslailliset määräykset, jotka sallivat hallintoviranomaisten tekemät pidätykset ilman syytettä tai oikeudenkäyntiä sekä julmat, epäinhimilliset ja alentavat rangaistukset; 5. Pyytää, että Yhdistyneitten kansakuntien ihmisoikeuksien komissio, joka aloitti istuntokautensa 31. tammikuuta 1995, antaisi selkeän etusijan tälle asialle ja pyytää, että jäsenvaltioiden edustajat, jotka ovat tämän komission jäseniä, tekisivät kaiken tarvittavan, jotta Sudanin tilannetta käsiteltäisiin pakon vaatimalla kiireellisyydellä, 6. Pyytää kansainvälistä yhteisöä vahvistamaan rangaistustoimenpiteitä Khartumin hallintojärjestelmää vastaan, painostamaan Sudanin hallitusta, jotta se lopettaisi eteläisten alueidensa väestön surmaamiset ja kunnioittaisi ihmisoikeuksia koko maassa; 7. Pyytää Afrikan itsenäisyysjärjestöä käyttämään toimenpiteitä Sudanin sisällissodan ratkaisemiseksi rauhanomaisin keinoin; 8. Pyytää puhemiestään välittämään tämän päätöslauselman neuvostolle, komissiolle, Sudanin hallitukselle, OUA:lle, Yhdistyneiden kansakuntien pääsihteerille sekä AKT:n ja EV:n yhteiskokouksen yhteispuheenjohtajille.
Virallinen lehti nro C 089 , 10/04/1995 s. 0156



B4-0426/95 Päätöslauselma huononevasta tilanteesta Irakissa Euroopan parlamentti, joka A. on järkyttynyt täpötäydellä markkinapaikalla Zakhossa, Irakin Kurdistanissa 28. helmikuuta tapahtuneesta pommiräjähdyksestä, jossa kuoli 70 ihmistä ja lukuisia muita haavoittui, B. pahoittelee Kurdistanin demokraattisen puolueen (KDP) ja Kurdistanin isänmaallisen liiton (KIL) välistä taistelua, joka on jatkunut joulukuusta 1994 lähtien, C. pahoittelee KDP:n, KIL:n ja Irakin Kurdistanin islamilaisen liikkeen tekemiä vakavia ihmisoikeusloukkauksia, joita on Amnesty Internationalin mukaan ollut lukuisia, D. on kauhistunut YK:n Irakissa sijaitsevan ihmisoikeuskomission erityistarkkailijan 15. helmikuuta julkaisemasta kertomuksesta, E. huomauttaa, että vaikka YK:n tarkkailijat eivät myönnä Irakin ja KIL:n välisiä taisteluja tapahtuneen, sekä KIL että Bagdad väittävät toisen osapuolen aloittaneen hyökkäyksen, joka johti vakaviin taisteluihin, Euroopan parlamentti, joka 1. Pyytää KDP:tä ja KIL:a lopettamaan taistelut, koska tilanne ainoastaan lisää vaaraa, että kaikki Pohjois-Irakissa elävät kurdit joutuvat Saddam Husseinin alaisuuteen, 2. Pyytää KDP:tä ja KIL:a lopettamaan terroritoiminnan, salamurhat, vankien kiduttamisen, ilman oikeudenkäyntiä tehtävät pidätykset ja muut rangaistukset, ja varoittaa, että tällaisen toiminnan jatkuminen muuttaa EU:n ja muiden demokratioiden suhtautumisen Irakin kurdien aatteeseen vähemmän suopeaksi, 3. Tuomitsee Irakin hallinnon luoman järjestelmän, jossa Saddam Husseinin johtama vallankumouksellinen hallintoneuvosto myöntää laajoja syyte-, oikeudenkäynti- ja rangaistusvaltuuksia Baath-sosialistipuolueen paikallisosastoille ja «kansalaisneuvostoille»; 4. Ilmaisee kauhistuksensa sen johdosta, että YK:n erityistarkkailijan mukaan 31. tammikuuta 1995 ratkaisua odotti 15 781 katoamistapausta, mukaan lukien yli 600 kuwaitilaista ja muuta ulkomaalaista, jotka katosivat Kuwaitin valloituksen aikana, ja lisäksi satoja muita ihmisiä on kadonnut, mutta heitä ei vielä ole merkitty luetteloihin; 5. Ilmaisee kauhistuksensa sen johdosta, että vallankumouksellisen hallintoneuvoston monien kuolemantuomion tai silpomisen sisältävien määräysten joukossa on mm. määräyksiä raskaana olevan naisen amputoinnin lykkäämisestä siihen asti, kunnes lapsen syntymästä on neljä kuukautta; 6. Ilmaisee kauhistuksensa sen johdosta, että todisteiden mukaan ihmisiä on kidutettu kuoliaaksi - ruumiita, joiden silmät on revitty päästä on palautettu takaisin omaisille - ja että on järjestetty lukuisia teloitustilaisuuksia ja että Etelä-Irakin arabeja kohtaan on tehty jatkuvia hyökkäyksiä ja heidän asuinalueensa on tuhottu; 7. Kehottaa puhemiestään välittämään tämän päätöslauselman komissiolle, neuvostolle, turvallisuusneuvoston jäsenille, KDP:n ja KIL:n johdolle, YK:n ihmisoikeuksien komissiolle ja presidentti Saddam Husseinille.
2.

panee tilintarkastustuomioistuimen kertomuksen perusteella huolestuneena merkille, että samoin kuin vuonna 2019 keskus ei soveltanut asianmukaista menetelmää Islannin ja Norjan rahoitusosuuksien laskemiseksi; panee merkille, että Cedefopin ja Euroopan vapaakauppaliiton (EFTA) yhteistyösopimuksessa määrätään, että yhteistyökumppaneiden maksuosuudet määritetään sen perusteella, mikä on niiden BKTL:n suhteellinen osuus Euroopan talousalueen (ETA) BKTL:n kokonaismäärästä ja että Norjan ja Islannin maksuosuudet laskettiin alkuperäisessä talousarviossa sen perusteella, mikä on maiden BKT:n osuus ETA:aan kuuluvien jäsenvaltioiden BKT:stä (Norjan kohdalla 2,27 prosenttia ja Islannin tapauksessa 0,14 prosenttia), eikä sen perusteella, mikä on niiden osuus ETA-alueen BKTL:n kokonaismäärästä; panee merkille, että näin ollen Norja ja Islanti maksoivat keskuksen varainhoitovuoden 2020 talousarvioon 8 601 euroa vähemmän kuin niiden olisi pitänyt maksaa ja että unioni maksoi 8 601 euroa enemmän; panee merkille, että vaikka vuoden 2020 ensimmäisessä lisätalousarviossa maksumäärärahoihin ja tuloihin tehtiin 1 100 000 euron vähennys, vähennyksen perusteella ei suoritettu palautusta Norjalle ja Islannille, minkä johdosta ne maksoivat 25 886 euroa enemmän vuonna 2020; panee merkille, että asianmukaisen rahoitusosuuksien laskentamenetelmän täytäntöönpano on edelleen kesken tilintarkastustuomioistuimen vuonna 2019 antamista rahoitusosuuksien laskentamenetelmää koskevista suosituksista huolimatta;
10.

panee merkille, että viraston periaatteena on edistää henkilöstön yhdenvertaista kohtelua ja sen tavoitteena on sukupuolten tasapuolinen edustus sekä yleisen lukumäärän, palkkaluokkien että vastuutasojen osalta; pitää erittäin valitettavana, että naisten osuus palkkaluokan AD 8 tai sitä korkeampien palkkaluokkien henkilöstöstä on vain 30 prosenttia; pitää myönteisenä, että viraston uudeksi pääjohtajaksi nimitettiin äskettäin nainen; panee kuitenkin merkille, että hänen nimityksensä ei mahdollista tasa-arvon saavuttamista johtotasolla, koska kaikki yksikönpäälliköt ovat miehiä; kehottaa virastoa tehostamaan toimiaan sukupuolten tasa-arvoa koskevan politiikkansa täytäntöönpanemiseksi, jotta voidaan edistää yhdenvertaisuutta myös johtotasolla; panee huolestuneena merkille, että viraston hallintoneuvostossa sukupuolijakauma oli epätasapainoinen, sillä siihen kuului 46 miestä (70 prosenttia) ja 20 naista (30 prosenttia); pyytää jälleen komissiota ja jäsenvaltioita ottamaan huomioon, että on tärkeää varmistaa sukupuolten tasapuolinen edustus nimitettäessä jäseniä hallintoneuvostoon;
36.

korostaa, että on tärkeää lisätä paitsi viraston sisäisen toiminnan ja hallinnoinnin digitalisaatiota mutta että myös menettelyjen digitalisoinnin nopeuttaminen on tärkeää; korostaa, että viraston on jatkossakin toimittava tässä suhteessa ennakoivasti, jottei virastojen välille pääse missään tapauksessa syntymään digitaalista kuilua; kiinnittää kuitenkin huomiota siihen, että on toteutettava kaikki tarvittavat turvatoimet, jotta vältetään käsiteltävien tietojen verkkoturvallisuuteen kohdistuvat riskit;